A járványügyi helyzet idejére vonatkozó **eljárásrend** a TANÁR szakos hallgatók gyakorlati képzésének tekintetében

A koronavírus (COVID-19) okozta járványhelyzet idején a gyakorlóiskolai diákok, pedagógusok és a hallgatók védelmében az alábbi ideiglenes eljárásrend lép életbe a TANÁR szakos hallgatók gyakorlatának megvalósítása során.

Az eljárásrend indoklása:

Mivel az Eötvös Gyakorlóiskola osztályainak létszáma magas, a tantermekben a magas gyermeklétszám miatt nem lehet megtartani az operatív törzs által javasolt óvintézkedéseket. A magas hallgatói jelenlét veszélyeztetné a jelenlévők egészségét, mivel a legtöbb hallgató a város agglomerációjából érkezik a gyakorlóiskolába, így a tömegközlekedési eszközök napi szintű használata, az érintett településeken előforduló esetleges megbetegedések magas kockázati tényezőként jelennek meg a teljes létszámú jelenléti gyakorlat során.

1. **Csoportos tanítási gyakorlat a szaknapokon:**

* Az előkészületi vázlatot minden hallgatónak el kell készítenie.
* Az elkészült előkészületi vázlatokat a szakvezetővel előre egyeztetett időpontban a hallgató email-ben elküldi a szakvezetőnek.
* A szakvezető javítja és visszaküldi a hallgatónak.

Minden alkalommal legfeljebb 3 hallgató legyen jelen a csoportos tanítási gyakorlat 1. óráján.

* Tanítás (Tan. gyak 1. óra,)

Résztvevők:

1. alkalom (amikor hallgató tanít): szakvezető, 1. sz. hallgató (tanít), 2. sz. hallgató (helyettes, a következő órán tanít), 3. sz. hallgató (megfigyel, a következő órán helyettes tanár lesz),

2. alkalom (amikor hallgató tanít): szakvezető, 2. sz. hallgató (tanít), 3. sz. hallgató (helyettes, a következő órán tanít), 4. sz. hallgató (megfigyel, a következő órán helyettes tanár lesz), azaz a következő alkalmakon belép 1-1 új hallgató, aki már tanított, az kimarad.

* Elemzés (Tan.gyak 2. óra)

Résztvevők: a teljes csoport

Az 1. sz. hallgató reflektál, a 2-3. sz. hallgató bírál. A csoport többi tagja megfigyel, kérdéseket, észrevételeket fogalmaz meg a reflexiókkal, elemzésekkel kapcsolatban.

* Előkészítés (Tan. gyak. 3. óra)

Résztvevők: a teljes csoport

A szakvezető előkészíti a következő heti tanítást, kijelöli az azt követő tanítás anyagát, amelyhez a csoport minden tagja vázlatot készít.

1. **Egyéni hospitálás:**

Kizárólag a gyakorlati képzésért felelős igazgatóhelyettes által kijelölt időpontban, meghatározott gyakorlóiskolai helyszínen és megszabott létszámban jelenhetnek meg hallgatók az egyéni hospitálások alkalmával.

1. **Levelezős hallgatók jelenléte a gyakorlóiskolában:**

A szakvezetővel elektronikus levélben vagy telefonon előre egyeztetett időpontban, a szakvezető által meghatározott létszámban a járványügyi szabályok betartása mellett jelenhetnek meg tanítási gyakorlaton a levelező tagozatos hallgatók.